Bacca

Na bacca, 'm betáneca, è ne tipe e frutte carnuse che ne vè da gle cagnamiénde e n'evarie súpere, quasce sèmbe ndéiscènde é che tè una o cchiù semènde a parte pe dénde.

 Arrappresendazione 
Gle precarpe de la bacca è fatte (da fòr'a dénde): da n'epecarpe assá fine, da ne mesecarpe carnuse (chiamate sarchecarpe) é da n'ennecarpe pur'isse carnuse (é è chélla la deffrènza che la drupa, dénd'a la quale gl'ennecarpe z'è nguccerite, presembie la cerascia, la pèrzeca, la noc'e còcche).

Gl'agnemale suó allettate da gle chelure vive de ne muare bacche é da gle sapore buone che tiéve, é ze n’accíbbene. Prò le semènde che ze tròvene dénd'a ésse rréscene a passà vive attraviérze le vedèlla de gl'agnemale, scènne fòre quanne chisse vave e cuorpe, macare lendane da gle punde addó suo štate aglettute. Accuscì facènne le chiande é gl'agnemale ce uadágnene: gl'une spannènnese pe la via é gl'ate accebbènnese.

 Sèmbie de bacche 
Bacche che ne viéve da n'evarie a cchiù òvele 
uva;
pemmaròla é ávete Solanaceae comm'a gle peparuole é la melegnana;

 Bacche sémblece 
pépe;
viale;
dáttere.

 Da sapé 
Ciérte frutte suó favesaménde chiamate “bacche” sule pecché suó peccerigle, carnuse é ze mágnene:
gle cicenipre;
la frávela;
la drupa de gle láure

Ate frutte z'arrasseméglene accuscì tand'a le bacche ca ciérte auture gle cunzíderene variande:
gle speridie de gle pertualle é de gle lemone;
le fávese bacche (mirtille é banane) suó deffrènde da chélle vére pecché ne viéve da n'evarie ínfere é pecché nen sule sse lúteme addevènda parte e gle frutte, ma pure ciért'ate parte e gle sciuore.
gle pepònede è la fávesa bacca típeca de le Cucurbitaceae.
le drupe appeccecate tutte assiéma, comm'a le merícule, che párene ne frutte úneche.

Categurìa:Morfologgia veggetale